CELEX: 22014D0036
Language: hr
Date: 2013-11-05 00:00:00
Title: 2014/36/EU: Odluka Zajedničkog odbora EU-a i Mauritanije od 5. studenoga 2013. o mjerama za primjenu Protokola o utvrđivanju ribolovnih mogućnosti i financijskog doprinosa predviđenih Sporazumom o partnerstvu u ribarstvu između Europske unije i Islamske Republike Mauritanije

24.1.2014   
               
               
                  HR
               
               
                  Službeni list Europske unije
               
               
                  L 21/7
               
            ODLUKA ZAJEDNIČKOG ODBORA EU-A I MAURITANIJE
      od 5. studenoga 2013.
      o mjerama za primjenu Protokola o utvrđivanju ribolovnih mogućnosti i financijskog doprinosa predviđenih Sporazumom o partnerstvu u ribarstvu između Europske unije i Islamske Republike Mauritanije
      (2014/36/EU)
      ZAJEDNIČKI ODBOR EU-A I MAURITANIJE,
      uzimajući u obzir Sporazum o partnerstvu u ribarstvu između Europske zajednice i Islamske Republike Mauritanije (1) („Sporazum o partnerstvu u ribarstvu”), a posebno njegov članak 10. stavak 1.,
      uzimajući u obzir Protokol kojim se utvrđuju ribolovne mogućnosti i financijska naknada predviđene Sporazumom o partnerstvu u ribarstvu između Europske zajednice i Islamske Republike Mauritanije za razdoblje od dvije godine (2) („Protokol”), a posebno njegov članak 4.,
      budući da:
      
                  (1)
               
               
                  Zajednički odbor EU-a i Mauritanije predviđen člankom 10. Sporazuma o partnerstvu u ribarstvu sastao se 17. i 18. rujna 2013. u Nouakchottu radi donošenja provedbenih mjera koje podrazumijevaju reviziju određenih mjera potrebnih za primjenu Protokola.
               
            
                  (2)
               
               
                  Te su mjere unesene u zapisnik navedenog Zajedničkog odbora.
               
            
                  (3)
               
               
                  Mjere unesene u zapisnik potrebno je preoblikovati u odluku Zajedničkog odbora.
               
            
                  (4)
               
               
                  Potrebno je predvidjeti retroaktivnu primjenu tih mjera od 22. rujna 2013. kako bi stranke što je prije moguće imale koristi od njih u skladu s Okružnicom br. 2758/MPEM/GCM od 22. rujna 2013. koju je izdalo Ministarstvo ribarstva i pomorskog gospodarstva Mauritanije.
               
            
                  (5)
               
               
                  Stoga je navedene mjere potrebno odobriti,
               
            DONIO JE OVU ODLUKU:
      Članak 1.
      Tehnički uvjeti za kategoriju 1 – ribarska plovila za lov rakova, osim hlapa i rakovica – koji se odnose na ribolovnu zonu, prilov glavonožaca i visinu pristojbi mijenjaju se u skladu s tehničkim opisom iz Priloga 1. ovoj Odluci.
      Članak 2.
      Tehnički uvjeti za kategoriju 7 – koćarice-hladnjače za pelagični ribolov – koji se odnose na ribolovnu zonu mijenjaju se u skladu s tehničkim opisom iz Priloga 2. ovoj Odluci.
      Članak 3.
      Ova se Odluka primjenjuje od 22. rujna 2013.
      
         Sastavljeno u Bruxellesu 5. studenoga 2013.
         
            
               Za Europsku uniju
            
            
               Europska komisija Načelnik Odjela za bilateralne sporazume i nadzor ribarstva Glavne uprave za ribarstvo i pomorstvo
            
            Roberto CESARI
         
         
            
               Za Mauritaniju
            
            
               Savjetnik Ministarstva ribarstva i pomorskoga gospodarstva za tehnička pitanja
            
            Cheikh BAYA
         
      
      
         (1)  SL L 343, 8.12.2006., str. 4.
      
         (2)  SL L 361, 31.12.2012., str. 43.
      
         PRILOG 1.
         
            KATEGORIJA 1 – RIBARSKA PLOVILA ZA LOV RAKOVA, OSIM HLAPA I RAKOVICA
         
         
                     RIBOLOVNA KATEGORIJA 1
                     RIBARSKA PLOVILA ZA LOV RAKOVA, OSIM HLAPA I RAKOVICA
                  
               
                     1.   Ribolovna zona
                     
                  
               
                     Ribolov je dopušten zapadno od linije definirane kako slijedi:
                     
                                 (a)
                              
                              
                                 sjeverno od zemljopisne širine 19°19′12″S, linija koja povezuje sljedeće točke:
                                 
                                                20°46′30″S
                                             
                                             
                                                17°03′30″Z
                                             
                                          
                                                20°40′00″S
                                             
                                             
                                                17°08′30″Z
                                             
                                          
                                                20°10′12″S
                                             
                                             
                                                17°16′12″Z
                                             
                                          
                                                19°35′24″S
                                             
                                             
                                                16°51′00″Z
                                             
                                          
                                                19°19′12″S
                                             
                                             
                                                16°45′36″Z
                                             
                                          
                                                19°19′12″S
                                             
                                             
                                                16°41′24″Z
                                             
                                          
                           
                                 (b)
                              
                              
                                 južno od zemljopisne širine 19°19′12″S do zemljopisne širine 17°50′00″S, 9 nautičkih milja izračunanih na temelju crte niske vode;
                              
                           
                                 (c)
                              
                              
                                 južno od zemljopisne širine 17°50′00″S, 6 nautičkih milja izračunanih na temelju crte niske vode.
                              
                           
               
                     2.   Dopušteni ribolovni alati
                     
                  
               
                     
                                 —
                              
                              
                                 Pridnena povlačna mreža koće za ribolov kozica opremljena lancem strugačem ili bilo kojim drugim selektivnim alatom.
                                 
                                             —
                                          
                                          
                                             Lanac strugač sastavni je dio opreme plovila s povlačnom mrežom za ribolov kozica, koja su opremljena vanjskim nosačima. Sastoji se od jednog lanca s karikama maksimalnog promjera 12 mm, a pričvršćen je između širilica ispred stojnice.
                                          
                                       
                           
                                 —
                              
                              
                                 O obvezatnoj uporabi selektivnih alata odlučuje Zajednički odbor na temelju zajedničke znanstvene, tehničke i ekonomske ocjene.
                              
                           
                                 —
                              
                              
                                 Zabranjena je uporaba dvojne sake.
                              
                           
                                 —
                              
                              
                                 Zabranjena je uporaba udvojenog konopa iz kojeg je ispletena saka.
                              
                           
                                 —
                              
                              
                                 Dozvoljena je uporaba zaštitnih pregača.
                              
                           
               
                     3.   Najmanja dopuštena veličina oka mreže
                     
                  
               
                     50 mm
                  
               
                     4.   Najmanja veličina
                     
                  
               
                     Za dubokomorske kozice najmanja se veličina mjeri od vrha rostruma do kraja repa. Vrh rostruma produžetak je oklopa koji se nalazi na sredini prednjeg dijela cefalotoraksa.
                     
                                 —
                              
                              
                                 Dubokomorske kozice:
                                 
                                             —
                                          
                                          
                                             crvena mekušica (Parapenaeus longirostris) 6 cm.
                                          
                                       
                           
                                 —
                              
                              
                                 Obalna kozica:
                                 
                                             —
                                          
                                          
                                             južna rožnata kozica (Penaeus notialis) i kozica velika (Penaeus kerathurus) 200 kozica/kg.
                                          
                                       
                           
               
                     Zajednički odbor može odrediti najmanju veličinu za vrste koje nisu ovdje navedene.
                  
               
                     5.   Prilov
                     
                  
               
                     Dopušten
                  
                  
                     Zabranjen
                  
               
                     
                                 —
                              
                              
                                 15 % ribe, od čega su 2 % davanja u naturi
                              
                           
                  
                      
                  
               
                     
                                 —
                              
                              
                                 10 % rakovice
                              
                           
                  
                     
                                 —
                              
                              
                                 hlapovi
                              
                           
               
                     
                                 —
                              
                              
                                 8 % glavonošci
                              
                           
                  
                      
                  
               
                     Zajednički odbor može odrediti udio prilova za vrste koje nisu ovdje navedene.
                  
               
                     6.   Ribolovne mogućnosti/Pristojbe
                     
                  
               
                     Razdoblje
                  
                  
                     Godina 1.
                  
                  
                     Godina 2.
                  
               
                     Dopuštena količina ulova (u tonama)
                  
                  
                     5 000
                  
                  
                     5 000
                  
               
                     Pristojbe
                  
                  
                     400 EUR/t
                  
                  
                     400 EUR/t
                  
               
                      
                  
                  
                     Pristojba se izračunava na kraju svakog dvomjesečnog razdoblja u kojem je plovilu bio dozvoljen ribolov, uzimajući u obzir ulov u tom razdoblju.
                     Uvjet za dobivanje dozvole jest predujam u visini od 1 000 EUR po plovilu, koji se odbija od ukupnog iznosa pristojbe, a uplaćuje se na početku svakog dvomjesečnog razdoblja u kojem je plovilu bio dozvoljen ribolov.
                     Broj plovila s dozvolom za ribolov u danom trenutku ne smije prelaziti 36.
                  
               
                     7.   Biološko obnavljanje
                     
                  
               
                     Dva (2) razdoblja od dva (2) mjeseca: svibanj – lipanj i listopad – studeni.
                     O svakoj izmjeni koja se odnosi na razdoblja biološkog obnavljanja, a koja se temelji na znanstvenom mišljenju, bez odlaganja se obavješćuje Europska unija.
                  
               
                     8.   Napomene
                     
                  
               
                     Pristojbe se određuju za cjelokupno razdoblje primjene Protokola.
                  
               
      
         PRILOG 2.
         
            KATEGORIJA 7 – KOĆARICE-HLADNJAČE ZA PELAGIČNI RIBOLOV
         
         
                     RIBOLOVNA KATEGORIJA 7:
                     KOĆARICE-HLADNJAČE ZA PELAGIČNI RIBOLOV
                  
               
                     1.   Ribolovna zona
                     
                  
               
                     Ribolov je dopušten zapadno od linije definirane kako slijedi:
                     
                                 (a)
                              
                              
                                 sjeverno od zemljopisne širine 19°00′00′′ S, linija koja povezuje sljedeće točke:
                                 
                                                20°46′30′′ S
                                             
                                             
                                                17°03′00′′ Z
                                             
                                          
                                                20°36′00′′ S
                                             
                                             
                                                17°11′00′′ Z
                                             
                                          
                                                20°36′00′′ S
                                             
                                             
                                                17°30′00′′ Z
                                             
                                          
                                                20°21′50′′S
                                             
                                             
                                                17°30′00′′ Z
                                             
                                          
                                                20°10′00′′ S
                                             
                                             
                                                17°35′00′′ Z
                                             
                                          
                                                20°00′00′′ S
                                             
                                             
                                                17°30′00′′ Z
                                             
                                          
                                                19°45′00′′ S
                                             
                                             
                                                17°05′00′′ Z
                                             
                                          
                                                19°00′00′′ S
                                             
                                             
                                                16°34′50′′ Z
                                             
                                          
                                                19°00′00′′ S
                                             
                                             
                                                16°39′50′′ Z
                                             
                                          
                           
                                 (b)
                              
                              
                                 južno od zemljopisne širine 19°00′00′′ S do zemljopisne širine 17°05′00′′ S, 20 nautičkih milja izračunanih na temelju crte niske vode;
                              
                           
                                 (c)
                              
                              
                                 južno od zemljopisne širine 17°05′00′′ S do zemljopisne širine 16°04′00′′ S, 13 nautičkih milja izračunanih na temelju crte niske vode.
                              
                           
               
                     2.   Dopušteni ribolovni alati
                     
                  
               
                     Pelagična povlačna mreža koća
                     Saku povlačne koće može se ojačati mrežnim materijalom s najmanjom veličinom potpuno rastegnutog mrežnog oka 400 mm i s remenima, koji su jedan od drugoga udaljeni najmanje 1,5 metara, izuzev remena na zadnjoj strani koće, koji ne smije biti postavljen manje od 2 metra od okna mreže. Pojačavanje ili udvajanje sake bilo kojim drugim sredstvom zabranjeno je, a koća se ni u kojem slučaju ne smije koristiti za ribolov drugih vrsta, osim za dozvoljene male pelagične vrste.
                  
               
                     3.   Najmanja dopuštena veličina oka mreže
                     
                  
               
                     40 mm
                  
               
                     4.   Najmanja veličina
                     
                  
               
                     Za ribe se najmanja veličina mjeri od vrha usta do kraja repne peraje (ukupna dužina) (vidjeti Dodatak 4.).
                  
               
                     Zajednički odbor može odrediti najmanju veličinu za vrste koje nisu ovdje navedene.
                  
               
                     5.   Prilov
                     
                  
               
                     Dopušten
                  
                  
                     Zabranjen
                  
               
                     3 % ukupne količine za dopuštene ciljane vrste ili skupine dopuštenih ciljanih vrsta (živa masa)
                  
                  
                     Rakovi ili glavonošci osim lignje
                  
               
                     Zajednički odbor može odrediti udio prilova za vrste koje nisu navedene u Dodatku 4.
                  
               
                     6.   Ribolovne mogućnosti/Pristojbe
                     
                  
               
                     Razdoblje
                  
                  
                     Godina 1.
                  
                  
                     Godina 2.
                  
               
                     Dopuštena količina ulova (u tonama)
                  
                  
                     300 000
                  
                  
                     300 000
                  
               
                     Pristojbe
                  
                  
                     123 EUR/t
                  
                  
                     123 EUR/t
                  
               
                      
                  
                  
                     Pristojba se izračunava na kraju svakog tromjesečnog razdoblja u kojem je plovilu bio dozvoljen ribolov, uzimajući u obzir ulov u tom razdoblju.
                     Uvjet za dobivanje dozvole jest predujam u visini od 5 000 EUR po plovilu, koji se odbija od ukupnog iznosa pristojbe, a uplaćuje se na početku svakog tromjesečnog razdoblja u kojem je plovilu bio dozvoljen ribolov.
                     Broj plovila s dozvolom za ribolov u danom trenutku ne smije prelaziti 19.
                  
               
                     7.   Biološko obnavljanje
                     
                  
               
                     Stranke u okviru Zajedničkog odbora mogu na temelju znanstvenog mišljenja Zajedničkog znanstvenog odbora zajednički odrediti razdoblje biološkog obnavljanja.
                  
               
                     8.   Napomene
                     
                  
               
                     Pristojbe se određuju za cjelokupno razdoblje primjene Protokola.
                     Faktori konverzije za male pelagične vrste utvrđeni su u Dodatku 5.
                     Za najviše 2 dozvole mjesečno mogu se koristiti neiskorištene ribolovne mogućnosti kategorije 8.